ΑΠΟΦΑΣΕΙΣ
Αριθμ. 7063
Αναγνώριση τμήματος οδού ως προϋφιστάμενου
του 1923, σε εκτός σχεδίου περιοχή, στη θέση
«ΔΕΡΑΦΙΑ» Τ.Κ. Τριαντάρου, Δήμου Τήνου, νήσου Τήνου Ν. Κυκλάδων Περιφέρειας Νοτίου Αι-
γαίου, διερχόμενη και έμπροσθεν της ιδιοκτησίας των Δεσύπρη Ελισάβετ, Δεσύπρη Μαρίας και
Δεσύπρη Αικατερίνης.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ
Έχοντας υπόψη:
1. Τον ν. 2503/1997 (Α΄ 107).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρό-
γραμμα Καλλικράτης’’, (Α΄ 87) και ιδίως τα άρθρα 6
και 280 αυτού.
3. Το π.δ. 143/2010 «Οργανισμός της Αποκεντρωμένης
Διοίκησης Αιγαίου» (Α΄ 236).
4. Το ν.δ. 17-7-1923 «Περί σχεδίων πόλεων, κωμών και
συνοικισμών του Κράτους και οικοδομής αυτών» (Α΄ 228)
και ιδίως την παρ. 4 του άρθρου 20 αυτού.
5. Τη υπ’ αρ. 13732/2-4-2020 απόφαση Συντονιστή
Αποκεντρωμένης Διοίκησης Αιγαίου με θέμα: «Συγκρότηση Συμβουλίου Πολεοδομικών Θεμάτων και Αμφισβη-
τήσεων (ΣΥΠΟΘΑ) Α του ν. 4495/2017, ως ισχύει, Περιφερειακής Ενότητας (Π.Ε.) Σύρου για τις Π.Ε. Κυκλάδων
της Περιφέρειας Νοτίου Αιγαίου»( ΑΔΑ: ΩΘΟΥΟΡ1Ι-1ΦΔ)
ως ισχύει.
6. Τη υπ’ αρ. 23443/12-6-2020 απόφαση Συντονιστή
Αποκεντρωμένης Διοίκησης Αιγαίου με θέμα «Τροποποίηση της υπ’ αρ. 13732/2-4-2020 απόφασης «Συγκρό-
τησης Συμβουλίου Πολεοδομικών Θεμάτων (ΣΥ.ΠΟ.Θ.Α.)
του ν. 4495/2017, Περιφερειακής Ενότητας (Π.Ε.) Σύρου
για τις (Π.Ε.) Κυκλάδων της Περιφέρειας Νοτίου Αιγαίου».». (ΑΔΑ ΩΘ3ΠΟΡ1Ι- ΚΒΗ).
7. Την υπ’ αρ. 39647/10-9-2020 Απόφαση Συντονιστή
Αποκεντρωμένης Διοίκησης Αιγαίου με θέμα «Τροποποίηση της υπ’ αρ. 13732/2-4-2020 απόφασης ’’Συγκρό-
τηση Συμβουλίου Πολεοδομικών Θεμάτων (ΣΥ.ΠΟ.Θ.Α.)
του ν. 4495/2017, της Περιφερειακής Ενότητας (Π.Ε.)
Σύρου για τις (Π.Ε.) Κυκλάδων της Περιφέρειας Νοτίου
Αιγαίου’’, όπως τροποποιήθηκε με την υπ’ αρ. 23443/
12-6-2020 απόφαση» (ΑΔΑ: Ω269ΟΡ1Ι-2Ι9).
8. Τις διατάξεις του ν. 4495/2017 «Έλεγχος και προστασία του δομημένου περιβάλλοντος και άλλες διατά-
ξεις» (Α΄ 167) και την εγκύκλιο 1/2017 της 16-11-2017
του ΥΠΕΝ σχετικά με διευκρινίσεις για τις μεταβατικές
διατάξεις του νόμου αυτού.
9. Τον ν. 4495/2017 (Α΄ 167) και ιδίως τα άρθρα 20 και
21 με τις τροποποιήσεις του ν. 4546/2018 (Α΄ 101) και
όπως ισχύουν με το άρθρο 60 του ν. 4643/2019 (Α΄ 193)
και το άρθρο 108 του ν. 4674/2020 (Α΄ 53) , και ως γενικά
ισχύουν.
10. Το π.δ. 24/1985 (Δ΄ 270).
11. Τον ν. 3212/2003 (Α΄ 308).
12. Την εγκύκλιο υπ’ αρ. 6-2011 (υπ’ αρ. οικ.27610/216-2011) της Δ.Ο.Κ.Κ. του Υ.ΠΕ.Κ.Α.
13. Την εγκύκλιο υπ’ αρ. 1-2011 (υπ’ αρ. οικ.7409/ΑΦ2.6/
3-8-2011) της Γενικής Δ/νσης ΧΩ.ΠΕ.ΠΟ. Α.Δ. Αιγαίου, ως
επανελήφθη στο ορθόν την 1-3-2012.
14. Το υπό στοιχεία 14720/2185/Φ.2.6/10-7-2012 έγγραφο της Γεν. Διεύθυνσης ΧΩ.ΠΕ.ΠΟ. Α.Δ. Αιγαίου.
15. Το υπό στοιχεία ΥΠΕΝ/ΔΠΟΛΣ/47391/1214/
24-5-2019 έγγραφο της Διεύθυνσης Πολεοδομικού Σχεδιασμού της Γενικής Διεύθυνσης Πολεοδομίας του ΥΠΕΝ
και το πρακτικό υπ’ αρ. 38/2019 του ΣτΕ.
16. Την υπό στοιχεία ΑΔΑι 41110/17-9-2020 αίτηση της
Δεσύπρη Ελισάβετ «Αναγνώριση οδού ως προϋφιστάμενης του 1923 σε εκτός σχεδίου περιοχή, στη θέση ’’ΔΕΡΑ-
ΦΙΑ’’ Τ.Κ. Τριαντάρου, του Δήμου Τήνου, νήσου Τήνου Ν.
Κυκλάδων της Περιφέρειας Νοτίου Αιγαίου», με συνημμένο το φάκελο και τα δικαιολογητικά, ο οποίος περιείχε
τεχνική έκθεση, τίτλους ιδιοκτησίας, χάρτη ΓΥΣ 1:5000,
φωτογραφική αποτύπωση, πρόσφατη αεροφωτογραφία
της περιοχής (ορθοφωτοχάρτης Εθνικού Κτηματολογίου), τοπογραφικό διάγραμμα του γηπέδου κ.λπ. στοιχεία.
17. Το υπ’ αρ. 43550/30-9-2020 έγγραφο της Διεύθυνσης ΠΕ.ΧΩ.Σ Ν. Αιγαίου της Αποκεντρωμένης Διοίκησης
Αιγαίου προς τη Διεύθυνση Υδάτων Νοτίου Αιγαίου της
Αποκεντρωμένης Διοίκησης  Αιγαίου με θέμα ‘‘Διαδικασία αναγνώρισης οδού ως προϋφιστάμενη του 1923
σε εκτός σχεδίου περιοχή - Αίτημα σχετικό για τη θέση
’’ΔΕΡΑΦΙΑ’’ Τ.Κ. Τριαντάρου Δήμου Τήνου νήσου Τήνου
ενδιαφερομένων Δεσύπρη Ελισάβετ, Δεσύπρη Μαρίας
και Δεσύπρη Αικατερίνης’’.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
5 Μαρτίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 98
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 98/05.03.2021
18. Το υπ’ αρ. 51005/05-11-2020 έγγραφο της Διεύθυνσης Υδάτων Νοτίου Αιγαίου της Αποκεντρωμένης
Διοίκησης  Αιγαίου «Σχετικά με τον χαρακτήρα τμήματος
του γεωγραφικού αναγλύφου, πλησίον της ιδιοκτησίας
Ελισάβετ Δεσύπρη, Μαρίας Δεσύπρη και Αικατερίνης
Δεσύπρη, στη θέση ’’Δεράφια’’ της Τ.Κ. Τριαντάρου του
Δήμου Τήνου» σύμφωνα με το οποίο η προς αναγνώριση
οδός δεν ταυτίζεται με ρέμα, ούτε υπάρχει ρέμα.
19. Το υπ’ αρ. 51657/9-11-2020 έγγραφο της Διεύθυνσης ΠΕ.ΧΩ.Σ Ν. Αιγαίου της Αποκεντρωμένης Διοίκησης
Αιγαίου προς το αρμόδιο ΣΥ.ΠΟ.Θ.Α. Α Π.Ε. Σύρου «Διαβίβαση φακέλου και εισήγησης σχετικά με Αναγνώριση
οδού σε εκτός σχεδίου περιοχή του Δήμου Τήνου της
νήσου Τήνου, στη θέση ‘‘ΔΕΡΑΦΙΑ’’ Τ.Κ. Τήνου διερχόμενης έμπροσθεν της ιδιοκτησίας των Δεσύπρη Ελισάβετ,
Δεσύπρη Μαρίας και Δεσύπρη Αικατερίνης ως προϋφιστάμενη του 1923» και τη συνημμένη εισήγηση σε αυτό.
20. Την υπό στοιχεία Α οικ. 500/15-12-2020 νόμιμη
πρόσκληση μελών του ΣΥ.ΠΟ.Θ.Α. Α Περιφερειακής
Ενότητας (Π.Ε.) Σύρου για τις Π.Ε. Κυκλάδων Π.Ν.Α.
(ν. 4495/2017).
21. Την υπό στοιχεία Α οικ.501/15-12-2020 πρόσκληση
ενδιαφερομένων ΣΥ.ΠΟ.Θ.Α. Α Περιφερειακής Ενότητας
(Π.Ε.) Σύρου για τις Π.Ε. Κυκλάδων Π.Ν.Α. (ν. 4495/2017).
22. Την ομόφωνη γνώμη του ΣΥ.ΠΟ.Θ.Α. Α Π.Ε. Σύρου,
που διατυπώθηκε στην πράξη 6η πρακτικών της 1ης
Συνεδρίασης 2021 (18-1-2021) υπέρ της αναγνώρισης
ως προϋφιστάμενου του 1923 του τμήματος της οδού
σε εκτός σχεδίου περιοχή ως γνωμοδοτεί στην πράξη
αυτή το ΣΥ.ΠΟ.Θ.Α. Α Π.Ε. Σύρου.
23. Το υπό στοιχεία Α34/22-1-2021 έγγραφο του
ΣΥΠΟΘΑ Α Π.Ε. Σύρου κοινοποίησης της πράξης 6ης
της 1ης συνεδρίασης ΣΥ.ΠΟ.Θ.Α. Α 2021, στις 18-1-2021
και διαβίβασης της γνωμοδότησής του αυτής στη Διεύθυνση ΠΕ.ΧΩ.Σ. Νοτίου Αιγαίου Α.Δ.Α και στους ενδια-
φερόμενους.
24. Το γεγονός ότι από τα στοιχεία των φακέλων ήτοι:
τίτλους ιδιοκτησίας γηπέδων, τεχνική έκθεση μηχανικού,
τοπογραφικό διάγραμμα, αεροφωτογραφία περιοχής
ετών 1945 και 1960, φωτογραφική αποτύπωση, την τεχνική έκθεση φωτοερμηνείας κ.λπ., όπως αναλυτικότερα
αναφέρονται στο προοίμιο εισήγησης της υπηρεσίας,
(19) σχετικό ,και την βάσει αυτών των στοιχείων γνωμοδότηση του ΣΥ.ΠΟ.Θ.Α. Α, προκύπτει η ύπαρξη του
τμήματος της οδού πριν από το έτος 1923 έως σήμερα.
25. Το γεγονός ότι από τον έλεγχο της υπηρεσίας προκύπτει ότι το τμήμα οδού που αναφέρεται στο θέμα δεν
βρίσκεται εντός περιοχής ευαίσθητης ήτοι περιοχή ειδικής προστασίας του φυσικού ή πολιτιστικού περιβάλλο-
ντος, αποτυπωμένης και χαρακτηρισμένης αρμοδίως
(δηλαδή δεν βρίσκεται σε περιοχή δικτύου Natura 2000,
απόλυτης προστασίας, αρχαιολογικού χώρου κ.λπ.).
26. Το γεγονός ότι η υπό αναγνώριση οδός έχει αρχή
σε επαρχιακό δρόμο.
27. Την υπ’ αρ. οικ 81434/9157/31-12-2013 απόφαση
Γ.Γ. «Αναπλήρωση Προϊσταμένου Γενικής Διεύθυνσης
Χωροταξικής και Περιβαλλοντικής Πολιτικής της Αποκεντρωμένης Διοίκησης Αιγαίου».
28. Τα άρθρα 28 και 28Α του ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας
και Ηλεκτρονική Διακυβέρνηση. Αποκατάσταση αδικιών
και άλλες διατάξεις» (Α΄ 47).
29. Την υπ’ αρ. 78161/31-12-2018 (Υ.Ο.Δ.Δ. 783) απόφαση του Υπουργού Εσωτερικών, με την οποία ο Πολύ-
καρπος Πολυχρονάκης, Αν. Προϊστάμενος της Γενικής
Διεύθυνσης Χωροταξικής και Περιβαλλοντικής Πολιτικής, ορίζεται να ασκεί καθήκοντα Συντονιστή Αποκε-
ντρωμένης Διοίκησης Αιγαίου, αποφασίζουμε:
Την αναγνώριση ως προϋφιστάμενου του 1923 του
τμήματος οδού σε εκτός σχεδίου περιοχή στη θέση
«ΔΕΡΑΦΙΑ» Τ.Κ. Τριαντάρου, Δήμου Τήνου, νήσου Τήνου
Ν. Κυκλάδων Περιφέρειας Νοτίου Αιγαίου, όπως περιγράφεται από τα σημεία Α,Β,Γ,Δ, Ε, Ζ, Η, ,Θ , Ι, Κ ,Λ, Μ,
και Ν με κόκκινη γραμμή, όπως αυτή εμφαίνεται στο
συνημμένο απόσπασμα χάρτη ΓΥΣ κλ. 1:5000 (αριθμός
σχεδίου 3).
Οι συντεταγμένες των πιο πάνω σημείων αναγράφονται στον πίνακα συντεταγμένων σε ΕΓΣΑ ΄87, που είναι
προσαρτημένος στο συνημμένο χάρτη ΓΥΣ (απόσπασμα).
Η παραπάνω αναγνώριση αφορά στην ύπαρξη προ
του 1923 του τμήματος της οδού ως όδευση αναφερόμενη με τις παραπάνω συντεταγμένες στο σύστημα
αναφοράς ΕΓΣΑ’ 87 και δεν αφορά γεωμετρικά τεχνικά
χαρακτηριστικά αυτής που μπορεί να έχουν αλλάξει με
το χρόνο, επίσης αφορά την αναγνώριση ύπαρξης του
τμήματος της οδού ως περιγράφεται παραπάνω.
Η απόφαση αυτή συνοδεύεται από χάρτη υπό κλίμακα
1:5000.
Η οδός αυτή δεν αποτελεί κύρια δημοτική οδό κατά
τις διατάξεις του π.δ. 24-5-1985 (Δ΄ 270).
Η παρούσα απόφαση δεν αφορά, ούτε επιτρέπει
επεμβάσεις στα μορφολογικά στοιχεία του παραπάνω
τμήματος της οδού.
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 98/05.03.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 98/05.03.2021
Η απόφαση αυτή να δημοσιευθεί στην Εφημερίδα της Κυβερνήσεως.
Ερμούπολη, 12 Φεβρουαρίου 2021
Ο ασκών καθήκοντα Συντονιστή Αποκεντρωμένης Διοίκησης
ΠΟΛΥΚΑΡΠΟΣ ΠΟΛΥΧΡΟΝΑΚΗΣ

[Source: 20210400098.pdf | Tokens: 8149]